**О Б Я В А**

**МЕСТНА ИНИЦИАТИВНА ГРУПА „НОВИ ПАЗАР – КАСПИЧАН”**

**Открива процедура за подбор на проектни предложения**

**за предОставяне на безвъзмездна финансова помощ ПО**

**МЯРКА 20„СЪЗДАВАНЕ НА МЕСТЕН ТУРИСТИЧЕСКИ ПРОДУКТ, СВЪРЗАН С МЕСТНОТО НАСЛЕДСТВО, ИЗДЕЛИЯ И ХРАНИ“**

**Сдружение „Местна инициативна група – Нови пазар-Каспичан” открива процедура за подбор на проектни предложения BG06RDNP001-19.269 по Мярка 20 „Създаване на местен туристически продукт, свързан с местното наследство, изделия и храни“**

**Оперативна програма:** Програма за развитие на селските райони 2014 -2020г.

**Мярка**: 19 „Водено от общностите местно развитие“

**Основната цел на процедурата:**

Основната цел е: Създаване на нов местен туристически продукт, обединяващ местното културно наследство, местните изделия и храни.

Избраната в стратегията за ВОМР мярка съответства на идентифицираните в проучванията и анализите на територията нужди, а именно финансиране на традиционните читалищни дейности и търсене на нови съвременни форми за опазване на типичните местни изделия, продукти и храни и тяхното развитие и предаване към следващите поколения; нуждите от извършване на консервационно - възстановителни дейности, експониране, социализация (осигуряване на нормален достъп) и валоризация на обектите на културно-историческото наследство и природното наследство; продължаване на дейностите по обогатяване на културния календар на територията.

Целта на мярката съответства на **Цел 3** на Регламент 1305/2013 г. на ЕС - постигане на балансирано териториално развитие на икономиките и общностите в селските райони, включително създаването и поддържането на заетост и пряко допринася за постигането на **Приоритетна ОС 6Б** за укрепване на териториалната конкурентоспособност на селските територии, чрез подобряване на качеството на живот и условията за бизнес на **Цел 3** на ПРСР 2014 -2020 г. - Социално-икономическо развитие на селските райони, осигуряващо нови работни места, намаляване на бедността, социално включване и по-добро качество на живот.

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

***„МИГ Нови пазар – Каспичан” - Мярка 20 „Създаване на местен туристически продукт, свързан с местното наследство, изделия и храни“***

**2. ДОПУСТИМИ КАНДИДАТИ**

По мярка 20 допустими кандидати са :

* Общините от територията на МИГ
* Юридически лица с нестопанска цел, със седалище на територията на МИГ
* Читалища от територията на МИГ
* Еднолични търговци или Юридически лица от територията на МИГ, регистрирани по Търговския закон

**3. ДОПУСТИМИ ДЕЙНОСТИ**

**Допустими са само дейности на територията на МИГ за:**

1. Проучвания и/или създаване на нов местен туристически продукт, обединяващ местното културно наследство, местните изделия и храни;
2. Дейности, свързани със сертифицирането на местен туристически продукт;
3. Съхраняване, възстановяване, почистване и поддържане на значими обекти от културно-историческото наследство на района, свързани с местния туристически продукт (в т.ч. археологически), както и на терените около тях;
4. Маркетингови, промоционални и информационни дейности, свързани със създаването и популяризиране на местен туристически продукт:
   * + подпомагане на провеждането на местни празници, обичаи и традиции;
     + създаване, съхраняване или обогатяване на сбирки - исторически, етнографски и др.;
     + провеждане на специални промоционални и информационни кампании за новия туристически продукт;
5. Дейности по съхраняване, идентифициране, възстановяване и обновяване на природното и културно наследство на територията.

**4. ДОПУСТИМИ РАЗХОДИ:**

1. Разходи за организиране на пътувания на територията на МИГ - разходи за командировки: пътни, дневни разходи и нощувки, съгласно действащата Наредба за командировките в страната;
2. Разходи, свързани със създаването и сертифицирането на местен туристически продукт
3. Закупуване и реставрация на експонати и оборудване за етнографски, исторически и други експозиции
4. Разходи за закупуване на материали, консумативи, оборудване, обзавеждане, инвентар и облекла за местните фолклорни състави
5. Разходи свързани с проучване, провеждане на археологически разкопки, консервиране и/или възстановяване на паметници на културата с местно значение.
6. Разходи за организация и провеждане на различни мероприятия във връзка с местни обичаи и традиции - /провеждане на фестивали, събори, празници, обичаи/ и други събития, свързани с местното наследство.
7. Разходи за маркетингови и информационни дейности, свързани с популяризиране на местното наследство, фолклор, изделия и храни /издаване на брошури, дипляни, публикации, филми, семинари, и др./
8. Разходи за организиране на семинари, срещи и други подобни;
9. Разходи за външни услуги;

* наем на помещения и апаратура;
* други разходи за външни услуги, необходими за изпълнението на дейностите по проекта (пощенски разходи, застраховки и др.)

**5.ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ:**

Настоящата процедура е с два крайни срока за подаване на проектни предложения както следва:

Начален срок за подаване на проектните предложения: **от 03.06.2019г.**

Краен срок за подаване на проектни предложения: **до 17.00 часа на** 17.07.2019 г.

Втори краен срок: до 17:00 часа на 30.09.2019г. (в случай че са налични остатъчни средства от първия краен срок за подаване на проектни предложения) .

**Място на подаване на проектните предложения:** Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**6. БЮДЖЕТ НА ПРИЕМА**

***Бюджетът по настоящата процедура е: 143  374 лева.***

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ ЗА ПРОЕКТ**

Минимален размер на допустимите разходи за проект: - **4 890**  **лева**Максимален размер на допустимите разходи за проект: - **39 116**  **лева  
  
Интензитет на финансовата помощ  
1. 100 %** за получател публично лице и проектът не генерира приход;

1. **70 %** за получател публично лице и проектът генерира приход;
2. **60 %** за получател частно лице;
3. **70 %** за получател частно лице и проектът е в обществена полза

**8. КРИТЕРИИ ЗА ПОДБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ:**

|  |  |  |
| --- | --- | --- |
| № | Критерии | Макс. точки |
| 1. Кандидатите са Юридически лица с нестопанска цел или Читалища | | **15** |
| 1. Проекта включва комбинирани дейности по популяризиране на местни изделия, продукти и културно наследство | | **15** |
| 1. Дейностите по проекта се осъществяват в населени места извън общинските центрове | | **10** |
| 1. Проектът предвижда пренасянето на културен опит, знания, умения и традиции между различните поколения | | **10** |
| 1. Дейностите по проекта съхраняват и популяризират уникалното материално културно - историческо наследство на територията | | **10** |
| 1. Дейностите по проекта мотивират местната общност да участва и инициира съвместни дейности, свързани с опознаването, съживяването и популяризирането на автентични местни традиции, фолклор и занаяти | | **10** |
| 1. Дейностите по проекта насърчават съвместно участие на различни социални и граждански групи и културни институции и осигуряват приемственост между поколенията с активното участие на младите хора | | **10** |
| 1. Дейностите по проекта пресъздават уникалните местни изделия и културното наследство по иновативен и нетрадиционен начин, отразяващ съвременните методи за анимация в туризма. | | **10** |
| 1. Дейностите по проекта включват участие на хора с увреждания и/или малцинствени групи | | **5** |
| 1. Кандидатът не е получавал подкрепа от европейската общност за подобна инвестиция | | **5** |
| **ОБЩО** | | **100** |

Минимално допустимата оценка за качество на проектните предложения е – **25 точки.**

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ:**

СНЦ” МИГ Нови пазар – Каспичан” адрес: гр. Нови пазар, ул.”Оборище” №1, ет. ІІІ

тел. 0886 336 550; е-mail:mignpk*@*abv.bg.

Пълният пакет документи за кандидатстване са публикувани на следните интернет адреси:

* на сайта на Сдружение „МИГ Нови пазар – Каспичан” - <http://www.migbg.org./>;

- на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: <http://eumis2020.government.bg/>

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ:**

Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**в модула за електронно кандидатстване: <http://eumis2020.government.bg/>

Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на следния електронен адрес: [**mignpk@abv.bg**](mailto:mignpk@abv.bg) **.**

Разясненията се утвърждават от Председателя на УС на МИГ Нови пазар – Каспичан или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват в ИСУН в срок до две седмици преди изтичането на срока за кандидатстване.